220.08 REGOLAMENTI DWAR IN-NOMINI U L-KONDIZZJONIJIET TAL-FORZA TA’ RIŻERVA INDIVIDWALI L-AVVŻŻ LEGALI 81 tal-1998, kif emendat bl-Avviż Legali 10 tal-2016. L-AVVŻŻ LEGALI 81 tal-1998, kif emendat bl-Avviż Legali 10 tal-2016. 1. It-titolu ta’ dawn ir-Regolamenti hu Regolamenti dwar in-Nomini u l-Kondizzjonijiet tal-Forza ta’ Riżerva Individwali. 2. (1) F’dawn ir-Regolamenti, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar il-Forzi Armati ta’ Malta; "Kmandant " tfisser il-Kmandant tal-Forzi Armati ta’ Malta nominat bis-saħħa ta’ l-Ordni dwar l-Isem, il-kmand u l-Istabbiliment tal-Forzi Armati ta’ Malta, u fl-assenza jew inkapaċità tiegħu tinkludi d-Deputat K mandant, jew kull uffiċjal ieħor nominat biex jaġixxi bħala Kmandant, nominati bis-saħħa ta’ l-imsemmi Ordni; L.S.220.02 " jistabbilixxi " dwar il-Ministru tfisser jistabbilixxi b’ordni jew istruzzjoni (kemm jekk maħruġa minnu kemm jekk maħruġa bl-awtorità tieghu) jew dak il-mod ieħor, hekk kif il-Ministru jidhirlu xieraq; "forza " tfisser il-Forza ta’ Riżerva Individwali (IRF); "Forzi ta’ Riżerva ta’ Voluntieri " tfisser il-Forzi ta’ Riżerva ta’ Voluntieri (VRF) skont ir-Regolamenti dwar in-Nomini u l-Kondizzjonijiet tas-Servizz tal-Forzi ta’ Riżerva ta’ Voluntieri. (2) Ħlief kif provdut fis-sub regolament (1), f’dawn ir-Regolamenti kliem u espressjonijiet għandu jkollhom l-istess tifsir kif moghti lilhom fl-Att. TAQSIMA I Ġenerali 3. Ghoti ta’ kummissjoni lil uffiċjali. Emendat: A.L.10 tal-2016. L.S.220.03 L-Uffiċjali u l-Irġiel għandhom isiru membri tal-Forza ta’ Riżerva Individwali skond id-disposizzjonijiet applikabbli tar-Regolamenti dwar in-Nomini u l-Kondizzjonijiet tas-Servizz tal-Forza Regolari tal-Forzi Armati ta’ Malta: Iżda li membri tal-Forza ta’ Riżerva Individwali jistgħu jkunu wkoll parti mill-Forzi ta’ Riżerva ta’ Voluntieri u n-Nomini u l-Kondizzjonijiet tas-Servizz tal-Forzi ta’ Riżerva tal-Voluntieri għandhom mutatis mutandis f’dan il-każ japplikaw. 4. Il-Ġurament ta’ fedeltà li jittieħed minn uffiċjali u d-dikjarazzjoni solenni ta’ suldati, ma’ l-għoti tal-kummissjoni jew meta jiġu ingaġġati rispettivament fil-Forza Regolari, jibqgħu validi u vinkolanti għal kemmidu mis-servizz fil-Forza ta’ Riżerva Individwali. 5. Nomini, promozzjonijiet u irtir. L.S.220.03 In-nomini, il-promozjonijet u l-irtir ta’ uffiċjali għandu jiġi awtorizzat mill-Ministru wara li jikkonsulta lill-Kmandant, skond ma hemm fir-Regolamenti dwar in-Nomini u l-Kondizzjonijiet tas-Servizz tal-Forza Regolari tal-Forzi Armati ta’ Malta. Paga u Allowances 6. Paga u allowances. L-iskali ta’ paga u ta’ allowances għall-uffiċjali u l-irġiel għandhom ikunu dawk kif il-Ministru jista’ minn żmien għal żmien jistabbilixxi u jippubblika. TAQSIMA II Sejħa tar-Riżervi 7. Sejħa. Is-sejħa ta’ riżervi fil-każ ta’ xi perikolu nazzjonali tkun skond l-artikoli 32 sa 35 ta’ l-Att. Taħriġ 8. Taħriġ. Sostitwit: A.L.10 tal-2016. Bla ħsara għad-disposizzjonijiet ta’ l-artikolu 36 ta’ l-Att, il-membri tal-Forza ta’ Riżerva Individwali jistgħu jkunu meħtieġa li jagħmlu taħriġ minimu li mill-inqas ikun jikkonsisti f’erbat ijiem fis-sena u li jkun jikkonsisti f’taħriġ ta’ ħila fl-użu ta’ armi bażiċi, aġġornament fil-ħilas pecia l-to-arm jew taħriġ ieħor speċjalizzat. Dixxiplina 9. Dixxiplina. L-uffiċjali u l-irġiel tal-forza jkunu suġġetti għal dak li hemm fit-Taqsimiet III, V, VI, VII u VIII ta’ l-Att f’kull waqt jew żmien li matulu l-individwi jkunu qegħdin jaqdu d-dmirijiet tagħhom ta’ taħriġ jew ikunu imsejħin fuq servizz permanenti skond l-artikolu 32 ta’ l-Att. Faċilitajiet Mediċi 10. Faċilitajiet mediċi għall-uffiċjali u l-irġiel. Emendat: A.L.10 tal-2016. (1) Matul iż-żmien jew żminijiet li matulhom ikunu qegħdin jagħmlu d-dmirijiet ta’ taħriġ tagħhom, l-uffiċjali u l-irġiel ikollhom jedd għal kura medika b’xejn minn uffiċjal mediku li jinħatar għal dak l-għan, f’ċentru mediku li jkun mgħammar għal daqshekk. (2) L-uffiċjali u l-irġiel ikollhom jedd li jiġu rikoverati fi sptar mingħajr ma huma jħallsu ebda spejjeż. (3) Dawk l-uffiċjali u l-irġiel tal-forza li ma jkunux jistgħu jidħlu għax-xogħol minħabba f’xi mard jew feriment jistgħu jiġu invistati minn uffiċjal mediku matul il-ħinijiet tax-xogħol. 11. Kura medika. Meta l-membri tal-forza jissejħu fuq servizz permanenti skond l-artikolu 32 ta’ l-Att, huma jkunu eliġibbli għal kull kura medika kif din tapplika għall-membri tal-Forza Regolari.